Tervehdys kaikille teille, ihanaiset naiset!
Toki tätä ohjelmaa saavat katsoa miehetkin, -
mutta erityisesti te naiset olette nyt keskiössä.
Olen Sari Tanus, kolmen pojan äiti, gynekologi, kansanedustaja -
ja kaupunginvaltuutettukin Tampereelta.
Ja ennen muuta - Jumalan armosta olen Kuninkaan tytär.
Tahtoisin jutella kanssanne ihmissuhteista ja läheisyydestä, -
hellyydestä ja hellyydellä herkuttelusta.
Jumala loi meidät kuvakseen. Mieheksi ja naiseksi hän loi meidät.
Jumala loi myös meidät elämään suhteessa, -
suhteessa itseensä eli elävässä suhteessa Isään, Luojaamme -
ja hyvässä suhteessa itseemme ja toinen toisiimme.
Kristinuskon keskeinen opetus on -
rakkauden kaksois- tai itse asiassa kolmoiskäsky: -
"Rakasta Jumalaa yli kaiken ja lähimmäistäsi niin kuin itseäsi."
Eli hyvän elämän perusohjeena meille annetaan kehotus -
rakastaa Jumalaa, rakastaa lähimmäistämme -
ja terveellä tavalla rakastaa myös itseämme.
Toisen ihmisen rakastaminen ei onnistu tarkoitetulla tavalla, -
ellemme osaa terveellä tavalla rakastaa myös itseämme.
Toisaalta meillä maailmassa ja omassa perimässämmekin on -
paljon rikkinäisyyttä, epätäydellisyyttä, -
johon tarvitsemme parantumista ja eheytymistä, anteeksiantamusta.
Usko Jeesukseen ei tuo meille vain sovitusta, anteeksiantamusta, -
vaan se avaa myös yhteyden elävään Jumalaan -
ja Hänen turvalliseen, rakkaudelli- seen ja hoitavaan läheisyyteensä.
Isän läheisyydessä saa kaikkine asioineen, kaikkine epäilyineen, -
kaikkine epäonnistumisineen viipyä ja vahvistua.
Minä rohkaisisin: ole rehellinen Isän kanssa.
Hän kyllä tietää tilanteesi, mutta usein on hyvä -
itsesi takia sanoittaa ongelmasi tai toiveesi ääneen -
ja viipyä levollisesti, kuunnella, mitä Isä vastaa.
Hengellinen musiikki ja laulut -
voivat myös nostaa kiitosmieltä ja avata väyliä.
Minusta laulut ja musiikki ovat hyviä työkaluja arkeen ja juhlaan.
Suosittelisin: herkuttele Isän hellyydellä, -
nauti ja voimistu Hänen rakkaudessaan.
Siinä oppii olemaan myös armolli- nen ja antamaan anteeksi itselleen.
Ja kun ajattelen hyvää, syvää, vuorovaikutteista parisuhdetta -
ja sen rakentamista, niin siihen tarvitaan -
myös terve ja rakkaudellinen suhde itseen ja omaan historiaan.
Elävä suhde Jumalaan luo aivan uutta ulottuvuutta ihmissuhteisiin -
ja varsinkin parisuhteeseen. Siihen se tuo - paitsi syvyyttä -
myös leveyttä ja korkeutta.
Niinpä suosittelisin: yhteys elävään Jumalaan, -
siinä läheisyydessä hellässä hoidossa leväten ja tasapainottuen.
Se on aivan uskomaton mahdollisuus.
Nyky-yhteiskunnassa puhutaan paljon erilaisista ihmissuhteista, -
mutta minusta tuntuu, että etenkin mediassa kyse on -
ikään kuin mekaanisesta ihmissuhde- pelistä.
Tämä koskee, ei vain ihmis- suhteista keskustelua yleensä, -
vaan myös keskustelua ihmisten intiimistä parisuhteesta.
Tässä pelissä ihmissuhteet jäävät usein erittäin pinnallisiksi.
Suorituksiksi - ja ikävä kyllä tätä usein toteutetaan -
ihmisiä itseään ja läheisiä rikkovalla tavalla.
Näin toimien ja ehkä ymmärtämättäänkin -
ihmiset itse asettavat esteitä syville, antoisille ihmissuhteille.
Ihmissuhteille, jollaisiksi Isä Jumala on alun alkaen -
ihmisten väliset suhteet tarkoittanut.
Tästä puhuessa ajattelen usein nuoria tyttöjä ja poikia.
Tässä ohjelmassa ajattelen erityisesti nuoria tyttöjä, -
jotka haaveilevat omasta prinssistä, poikaystävästä, puolisosta.
Ja toivon, että haaveilevat nimenomaan -
sopivasta, rakastavasta ja ymmärtävästä aviomiehestä.
Ajattelen tässä myös niitä äitejä, -
jotka yrittävät ohjata ja tukea tyttäriään tässä maailmassa.
Julkisuudessa on esillä lähinnä esimerkkejä -
mekaanisista ihmissuhdepeleistä, joihin ikävä kyllä intiimitasokin -
sotketaan usein kuin yhtenä automaationa.
Tiedämme, että näin ei todellakaan ole tarkoitettu, -
eikä tästä mitään hyvää seuraa.
Sanoisinkin nuorille, ja tämä sopii kyllä aikuisillekin, -
senioreille, keski-ikäisille, jotka kaipaavat läheistä ihmissuhdetta.
Etsikää hyvää kaveria, etsikää ystävää, -
jonka kanssa voitte keskustella kaikista asioista.
Ystävää, joka pysähtyy kuuntelemaan ja jota itse olette valmis -
tai opettelette kuuntelemaan, vaikkette aina samaa mieltä olisikaan.
Ja kannattaa aina pysähtyä oikeasti kuuntelemaan, miettimään taustoja.
Kannattaa perehtyä, miksi toinen ajattelee noin -
ja mitä itse voisin tuosta oppia.
Hyvään vuorovaikutukseen kannattaa ja pitää pyrkiä ensin, -
jos haluaa edistää hyvää, kestävää, moninaisesti antoisaa suhdetta.
Toisen kunnioitus, toisen arvostus, hyvä keskusteluyhteys -
ja luottamus ovat hyvän ihmissuhteen perustekijöitä.
Kehotan teitä antamaan aikaa näille perusasioille.
Harjoitelkaa niitä ja samalla voitte toivon mukaan nauttia -
lämpimästä, raikkaasta ystävyydestä ja siitä läheisyydestä, -
etenkin henkisestä läheisyydestä, jota tarvitaan hyvässä suhteessa.
Etenkin nuorille sanoisin, vaikka nykymaailma muuhun kannustaa, -
ja jopa pitää itsestään selvänä, niin sanon: -
älkää hypätkö kevyesti intiimi- suhteeseen.
Ymmärtäkää, että se on alkuaan tarkoitettu avioliittoon, -
ja on edelleen ideaalitavoite säilyttää se avioliitossa.
Intiimisuhde voi antaa todella paljon.
Jumala on tarkoittanut sen rikkaaksi, syväksi, antoisaksi -
vuosien myötä pysyväksi, muotoaan ja painopisteitään muuttavaksi -
elämän yhdeksi tärkeäksi eliksiiriksi.
Miten yleinen ilmapiiri, media, monet nykyiset järjestöt esittävät -
ihmissuhteet ja toimimisen ihmisten välillä, on usein kaukana siitä, -
mitä Jumala on alkuaan tarkoittanut hyviltä ihmissuhteilta.
On hyvä myös muistaa, että missä Jumala on asettanut avioliiton, -
siinä Hän on luonut ja tarkoittanut antoisan, syvän ihmissuhteen -
miehen ja naisen, aviopuolisoiden välille.
Tietenkin Jumala on alkuaan suunnitellut lisääntymistä, lapsia, -
mutta se ei ole ainut syy, miksi Jumala on alkuaankin luonut myös -
seksuaalisen vetovoiman, intiimi- suhteen miehen ja naisen välille.
Iloksi toinen toisilleen.
Niin kuin Jumala toivoo syvää suhdetta Häneen, niin Hän toivoo, -
että puolisoidenkin välillä on antoisa suhde myös intiimitasolla -
aivan joka tasolla.
Sinä ainutlaatuinen nainen - nuori, keski-ikäinen tai seniori, -
mitä mietteitä tai ajatuksia minun puheeni nostattavat?
Mieti ja kuulostele. Jaa ajatuksiasi ja keskustele asiasta -
toisten kanssa tuttava- ja ystäväpiirissä, puolisosi kanssa.
Ehkä näistä asioista voisi keskustella myös -
vähän isommassa ryhmässä, harrastepiirissä, -
keskustella eri sukupolvet yhdessä.
Ennen muuta toivoisin, että pysähtyisit kuuntelemaan, -
mitä Jumala haluaa puhua sinulle näistä asioista, -
mitä Hän haluaa avata tai opettaa sinulle näistä asioista.
Jumalalta eivät resurssit lopu, vaan Hän voi ja haluaa -
avata, opettaa ja antaa meille enemmän läpi elämän.
Myös mitä tulee suhteessa Häneen, -
suhteessa toisiin ihmisiin ja omaan parisuhteeseen.
Anna Jumalalle mahdollisuus.
Älä pelkää, että tähän liittyen voisi nousta jotain ikävää esiin.
Anna Jumalan hoitaa ja viedä eteenpäin.
Kivun kautta Jumala usein luo uutta.
Anna Hänen luoda uutta myös ihmissuhteissasi, -
suhteessa puolisoosi, Jumalaan ja myös itseesi.
Kun elät lähellä Jumalaa, voit oppia enemmän itsestäsi.
Kun elät lähellä Jumalaa, voit päästä myös lähelle toista ihmistä.
Sinä ihanainen nainen - nuori, keski-ikäinen tai seniori -
kiitos, että jaoit aikasi kanssani tämän teeman ympärillä.
Toivottelen sinulle siunausta kaikkiin toimiisi.
Tekstitys: Tuula-Riitta Virrankare